**АКТУАЛНА ИНФОРМАЦИЯ ЗА КАЧЕСТВОТО НА ПИТЕЙНАТА ВОДА В ОБЛАСТ ДОБРИЧ ЗА ПЕРИОДА 16.03.2025 – 31.03.2025 г.**

|  |  |
| --- | --- |
|  | **РЗИ-Добрич** |
| 1. Населени места с въведено режимно водоподаване | няма |
| 2.Брой населени места, в които са извършвани изследвания за съответния период | **18** |
| 3.Брой изследвани проби питейна вода при потребителите от централно водоснабдени населени места по показатели, включени в група А | **18** |
| 3.1.От тях не отговарят на Наредба № 9 за качеството на водата, предназначена за питейно-битови цели | **3** |
| 3.2. Населено място, показател, по който не отговарят, стойност и допуск на показателя, резултат от изпитването | **с. Могилище** - нитрати 82,5 мг/л (норма до 50 мг/л); **с. Крупен** - нитрати 81,4 мг/л (норма до 50 мг/л), Колиформи 46 КОЕ/100 ml (норма 0 КОЕ/100 ml); **с. Септемврийци** - нитрати 116,8 мг/л (норма до 50 мг/л). |
| 4. Брой изследвани проби питейна вода при потребителите от централно водоснабдени населени места по показателите, включени в група Б | **-** |
| 4.1. От тях не отговарят на Наредба № 9 за качеството на водата, предназначена за питейно-битови цели | **-** |
| 4.2. Населено място, показател, по който не отговарят, стойност и допуск на показателя, резултат от изпитването | **-** |
| 5. Брой изследвани проби питейна вода при потребителите от обществени местни водоизточници по показатели, включени в група А на Наредба № 9 за качеството на водата, предназначена за питейно-битови цели | **-** |
| 5.1. От тях не отговарят на изискванията на Наредба № 9 за качеството на водата, предназначена за питейно-битови цели | **-** |
| 5.2. Населено място, показател, по който не отговарят, стойност и допуск на показателя, резултат от изпитването | **-** |
| 6. Брой изследвани проби питейна вода при потребителите от обществени местни водоизточници (минерални) по микробиологични показатели, съгласно Приложение № 5 на Наредба № 14/1987 г. за курортните ресурси, курортните местности и курорти | **-** |
| 6.1. От тях не отговарят на изискванията на Приложение № 5 на Наредба № 14/1987 г. за курортните ресурси, курортните местности и курорти | **-** |
| 6.2. Населено място, показател, по който не отговарят, стойност и допуск на показателя, резултат от изпитването | - |
| 7. Брой изследвани проби вода от минерални водоизточници | **-** |
| 7.1. От тях не отговарят на изискванията на Наредба № 14 на МЗ за курортните ресурси, курортните местности и курортите | **-** |

8. Брой на регистрираните случаи на чревни инфекциозни заболявания – 3

От тях:

- Салмонелози – няма

- Дизентерия – няма

- Ентероколити – 3

- Ротавирусни гастроентерити – няма

- Колиентерити – няма

- ОВХ тип А – няма

- ОВХ тип Е – няма

9. Кратко описание на случаите с доказана причинна връзка между инфекциозните заболявания и влошените качества на питейната вода – не е установена причинна връзка.

10. Предприети мерки за административна принуда във връзка с констатирани нарушения във водоснабдяването: във връзка с установена нестандартна проба вода е издадено предписание за провеждане на задължителни хигиенни мерки до „ВиК Добрич“ АД.

Населените места с отчетени наднормени стойности по показател нитрати попадат в зона с трайни отклонения по показател нитрати (ЗТОН). Питейната вода от ЗТОН не следва да се ползва за пиене и готвене от следните рискови групи хора - малки деца с диспепсии, бременни жени и лица, претърпели тежки оперативни интервенции на чревния тракт. Извън посочените случаи, при възрастни хора дори двойно завишение на допустимата норма нитрати не влияе негативно върху организма.

По повод проверка на предписание от предходен период, съвместно с представител на „ВиК Добрич“ АД е извършено пробонабиране на общо 2 проби вода от пунктове при крана на потребителя в с. Къпиново и с. Равнец, общ. Генерал Тошево за изследване по микробиологичен показател Колиформи. Получените резултати отговарят на нормативните изисквания, предписанието е изпълнено.

Във връзка с получен сигнал за влошено качество на подаваната, за питейно-битови цели вода в с. Кранево е извършен лабораторен контрол на 4 проби вода за питейно-битови цели – 3 проби от пунктове при крана на потребителя в с. Кранево и 1 – от водоснабдителен обект в населеното място, които са анализирани по физикохимични и микробиологични показатели. Получените резултати отговарят на изискванията на Наредба № 9/2001 г.

11. Информация/препратки за населението от засегнатите зони във връзка с въведени забрани или ограничения: няма.